ขับรถตระเวนหาของทาน จนมาอยู่ในซอยหนองฮ่อ ผ่านร้านซัวเถามีที่จอดรถหน้าร้าน เราจอดรถทันที ประมาณหิวมาก มองเมนูเป็นเมนูอาหารจานเดียว สั่งได้ทั้งข้าวและก๋วยเตี๋ยว มีเป็ดย่าง ซี่โครงหมูตุ๋น หมูแดง และหมูกรอบ ราคาเริ่มต้น 40-50 บาท

เราเลือกสั่งมาทานทั้งข้าวและก๋วยเตี๋ยว ระหว่างรอก้บริการน้ำแข็งแห้งด้วยตัวเอง มีน้ำเปล่าใส่เหยือกวางไว้บนโต๊ะแล้ว

- บะหมี่เกี้ยวเป็ดย่างแห้ง 40 บาท บะหมี่ร้านนี้เส้นเล็กมาก น่าจะเป็นสูตรเฉพาะร้าน ราดน้ำซอสรสหวานมา มีเกี้ยวมา 1 ชิ้น ในร้านขายเกี้ยวกุ้ง แต่เราชิมเกี้ยวน่าจะเป็นเกี้ยวหมูมากกว่า ให้เป็ดย่างมาประมาณ 5 ชิ้น ผักที่ใส่เป็นผักกวางตุ้ง สดและกรอบดี มีน้ำซุปมาให้ถ้วย รสชาติน้ำซุปอร่อยเป็นน้ำต้มกระดูกใส่ฟัก

- ข้าวหน้าเป็ด 40 บาท เราเพิ่มหมูกรอบ ถ้าใส่ 2 อย่างร้านนี้จะคิดเพิ่ม 10 บาท จานนี้ 50 บาท มีน้ำซุปให้ด้วย ผักแนมเป็นผักกวางตุ้งเช่นกัน น้ำที่ราดข้าว น่าจะเป็นน้ำชนิดเดียวกับที่ราดในบะหมี่แห้ง เป็ดย่างและหมูกรอบให้มาอย่างละ 5 ชิ้น เป็ดย่างอร่อย หมูกรอบช่วงหนังกรอบแต่แข็งไปหน่อย เวลาทานเต็มปากเต็มคำดี